รัฐบาลไทย-ข่าวทำเนียบรัฐบาล-ปลัด มท. เผยฝ่ายความมั่นคง ปราบปรามอย่างไม่ลดละ ขยายผลการจับกุมอย่างต่อเนื่อง กำชับตรวจสถานบริการอย่างเข้มงวด ป้องกันไม่ให้เป็นแหล่งมั่วสุมของยาเสพติด
วันอาทิตย์ที่ 20 พฤศจิกายน 2565
ปลัด มท. เผยฝ่ายความมั่นคง ปราบปรามอย่างไม่ลดละ ขยายผลการจับกุมอย่างต่อเนื่อง กําชับตรวจสถานบริการอย่างเข้มงวด ป้องกันไม่ให้เป็นแหล่งมั่วสุมของยาเสพติด
ปลัด มท. เผยฝ่ายความมั่นคง ปราบปรามอย่างไม่ลดละ ขยายผลการจับกุมอย่างต่อเนื่อง กําชับตรวจสถานบริการอย่างเข้มงวด ป้องกันไม่ให้เป็นแหล่งมั่วสุมของยาเสพติด
เมื่อวันที่ 19 พ.ย. 65 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ในขณะนี้หน่วยงานความมั่นคงทุกฝ่ายเร่งดําเนินการปราบปรามและจับกุมผู้มีส่วนเกี่ยวข้องกับขบวนการค้ายาเสพติดอย่างเต็มที่ โดยทําการขยายผลการจับกุมผู้ร่วมขบวนการได้อย่างต่อเนื่อง นอกจากนี้ กระทรวงมหาดไทยได้เน้นย้ําให้ทุกพื้นที่เฝ้าระวังสถานที่สุ่มเสี่ยงที่อาจจะเป็นแหล่งมั่วสุมของผู้เสพยาเสพติดได้ อาทิ แหล่งท่องเที่ยวในชุมชน สถานศึกษา สถานประกอบการโรงงาน ให้ทําการ Re X-Ray อย่างจริงจังต่อเนื่อง และที่สําคัญคือ สถานบริการ สถานบันเทิงต่าง ๆ ที่มักจะเป็นข่าวอยู่เนือง ๆ จึงได้กําชับให้ทุกพื้นที่ตรวจตราให้เข้มข้น อย่าปล่อยให้เป็นแหล่งมั่วสุมของยาเสพติดได้ สําหรับวันนี้ มีการรายงานการดําเนินการที่น่าสนใจ ดังนี้
1.จังหวัดบึงกาฬ นายนพดล จอมเพชร ปลัดจังหวัดบึงกาฬ พล.ต.ต.ตรีวิทย์ ศรีประภา ผบก.ภ.จว.บึงกาฬ นายภิญโญ โฆสิต ผู้อํานวยการสํานักงาน ปปส. ภาค 4 พ.ต.อ.เกียรติศักดิ์ บํารุงสวัสดิ์ ผกก.สส.ภ.จว.บึงกาฬ พ.ต.อ.จรูญศักดิ์ ลําพุทธา รรท.ผกก.สภ.เมืองบึงกาฬ และหน่วยงานความมั่นคง ร่วมแถลงข่าวการจับกุมยาเสพติด โดยก่อนหน้านี้ตํารวจชุดปฏิบัติการที่ 3 กองกํากับการ 3 กองปราบปราม ได้รับแจ้งจากสายลับว่าจะมีการลําเลียงยาเสพติดเข้ามาในพื้นที่อําเภอเมืองบึงกาฬ กระทั่งพบรถยนต์ สีขาว ต้องสงสัย จอดที่บริเวณถนนข้างทาง บนถนนหลวงหมายเลข 212 (บึงกาฬ-บ้านโคกก่อง) พื้นที่บ้านท่าอินทร์แปลง ต.โคกก่อง อ.เมืองบึงกาฬ ใกล้กับสะพานลําห้วยโนนสา จึงขอตรวจค้นปรากฏว่ารถยนต์ต้องสงสัยคันดังกล่าว ขับหลบหนีไปอย่างรวดเร็วเมื่อเข้าตรวจสอบบริเวณรถยนต์ต้องสงสัยขับขี่ออกไป พบกระสอบถุงพลาสติกสีดําพันรอบด้วยเทปกาวใสด้านนอก จํานวน 4 กระสอบ เปิดดูพบว่าเป็นยาบ้าจํานวนมาก ประมาณ 1.6 ล้านเม็ด จึงได้สืบขยายผลจับกุมนายปิยะพงษ์ โจ้หรือลาย (สงวนนามสกุล) อายุ 34 ปี ซึ่งรับสารภาพว่า ยาบ้าดังกล่าวตนเองเป็นคนติดต่อและได้ว่าจ้างให้เครือข่ายไปรับยาบ้าจากชาวลาว จึงได้แจ้งข้อกล่าวหา และนําตัวส่ง สภ.เมืองบึงกาฬ ดําเนินคดีตามกฎหมาย สําหรับขบวนการค้ายาเสพติดที่มีส่วนเกี่ยวข้องที่หลบหนีไปได้จะเร่งดําเนินการขยายผลจับกุมต่อไป
2.จังหวัดชุมพร จากการสนธิกําลังร่วมของเจ้าหน้าที่ตํารวจ กก.2, กก.3 บก.ปส.4, และ เจ้าหน้าที่ตํารวจ บก.ขส. สามารถจับ 4 ผู้ต้องหา คือ 1. นายอินจันทร์ (สงวนนามสกุล) อายุ 63 ปี, 2. นางณิชา (สงวนนามสกุล) อายุ 53 ปี ชาวจังหวัดพะเยา 3. นายแวเลาะ (สงวนนามสกุล) อายุ 58 ปี และ 4. นายอาซือมิง (สงวนนามสกุล) อายุ 35 ปี ชาวจังหวัดนราธิวาส ได้เมื่อช่วงบ่ายของวันที่ 13 พฤศจิกายน ต่อเนื่องถึงวันที่ 15 พฤศจิกายน ที่ผ่านมา บริเวณด่านตรวจยานพาหนะชุมพร ถ.เพชรเกษม ม.2 ต.หงษ์เจริญ อ.ท่าแซะ จ.ชุมพร ต่อเนื่องบ้านหอมกรุ่น รีสอร์ท หมู่ที่ 3 ต.ลําภู ต่อเนื่อง ต.จวบ และ ต.บูกิต อ.เจาะไอร้อง จ.นราธิวาส หลังทําการขยายผลการจับกุมจากผู้ต้องหาที่ 1 และ 2 ซึ่งเป็นเครือข่ายค้ายาเสพติดขณะลําเลียงยาเสพติดลงพื้นที่ภาคใต้ตอนล่าง จนสามารถจับกุมผู้ต้องหาที่ 3 และ 4 ตรวจยึดยาบ้ารวม 300,460 เม็ด, กระสุนปืนจํานวน 12 นัด และรถของกลาง 3 คัน รวมมูลค่าทรัพย์สินที่ดําเนินการตรวจยึด ทั้งสิ้นประมาณ 6,000,000 บาท และเจ้าหน้าที่จะดําเนินการขยายผลของจับกุมเครือข่ายนี้ต่อไป และ ภายใต้การอํานายการของ นายวิสาห์ พูลศิริรัตน์ ผู้ว่าราชการจังหวัดชุมพร นายสมพร ปัจฉิมเพ็ชร รองผู้ว่าราชการจังหวัดชุมพร ว่าที่ร้อยโท สมชาย เรืองจันทร์ ปลัดจังหวัดชุมพร นําโดย นายฐิติวัชร บุญกิจ นายอําเภอท่าแซะ พร้อมด้วย สมาชิก อส.อ.ท่าแซะที่ 3 ได้จับกุมผู้กระทําความผิดกฎหมายยาเสพติด จํานวน 2 ราย และตรวจยึดยาบ้า รวมของกลางยาบ้า 1,398 เม็ด นําตัวผู้ถูกจับทั้ง 2 ราย และของกลางที่ทําการตรวจยึด ส่ง พนักงานสอบสวน ดําเนินคดีตามกฎหมายต่อไป
3.จังหวัดแพร่ นายธาตรี บุญมาก รองผู้ว่าราชการจังหวัดแพร่ รักษาราชการแทน ผู้ว่าราชการจังหวัดแพร่ นายวาทิต ปัญญาคม ปลัดจังหวัดแพร่ สั่งการให้นายสมศักดิ์ สุขประเสริฐ นายอําเภอเมืองแพร่ มอบหมายให้ฝ่ายปกครองตําบลบ้านถิ่น กํานัน/ผู้ใหญ่บ้าน ร่วมกับตํารวจ สภ ห้วยม้า ร่วมการจับกุมคดียาเสพติด ต.บ้านถิ่น ต.เหมืองหม้อ จํานวน 3 คน รวมยาบ้า 80 เม็ด โดยกล่าวหาว่า “จําหน่ายยาเสพติดให้โทษประเภท 1 (เมทแอมเฟตามีนหรือยาบ้า) โดยการมีไว้เพื่อจําหน่าย โดยกระทําเพื่อการค้าและก่อให้เกิดการแพร่กระจายในกลุ่มประชาชน, เสพยาเสพติดให้โทษประเภท 1 (เมทแอมเฟตามีนหรือยาบ้า)โดยผิดกฎหมาย จึงได้นําส่ง พนักงานสอบสวน เพื่อดําเนินการตามขั้นตอนกฎหมายต่อไป
4.จังหวัดชลบุรี พล.ต.ต.นันทวุฒิ สุวรรณละออง รอง ผบช.ภ.2 รักษาราชการแทน ผบก.ภ.จว.ชลบุรี พร้อมด้วย พ.ต.อ.สหัส ใจเย็น รอง ผบก.สส.ภ.2 พ.ต.อ.กุลชาต กุลชัย ผกก.สภ.เมืองพัทยา และ นายสุรเดช ละเต๊ะซัน ผู้อํานวยการส่วนอํานวยการบังคับใช้กฎหมาย สํานักงาน ปปส.ภาค 2 ได้ระดมกําลังหน่วยปฏิบัติการพิเศษ บูรพา 491 เจ้าหน้าที่ ปปส.ภาค 2 ตํารวจสายตรวจ ชุดสืบสวน และฝ่ายปกครอง กว่า 50 นาย ปล่อยแถวกวดขันจับกุมสถานบันเทิงทําผิดกฎหมาย และตั้งด่านป้องกันเหตุอาชญากรรมในทุกรูปแบบ สําหรับปฏิบัติการครั้งนี้ เจ้าหน้าที่ตํารวจ และฝ่ายปกครอง ได้กระจายกําลังแบ่งกันตั้งด่านด้วยกัน 3 จุด ประกอบด้วย ถนนพัทยาเหนือ พัทยากลาง และพัทยาใต้ เพื่อตรวจค้นสิ่งของผิดกฎหมาย ขณะที่กําลังอีกชุดได้แยกออกตรวจสอบสถานบันเทิงหลายแห่งในพื้นที่เมืองพัทยา ทั้งนี้ พบว่าผู้ประกอบการส่วนใหญ่ ให้ความร่วมมือปิดตรงเวลาที่กฎหมายกําหนด ตามที่ได้ประชุมมอบนโยบายไป ขณะเดียวกัน เจ้าหน้าที่ได้บุกจู่โจม เข้าตรวจค้นร้านคลับแพนด้า ถนนวอล์กกิ้งสตรีท พัทยาใต้ แหล่งมั่วสุมต่างชาติ โดยเฉพาะกลุ่มคนจีน ซึ่งเป็นเป้าหมายสําคัญ จากการตรวจสอบนักเที่ยวชาวไทยและจีน กว่า 200 คน พบสารเสพติดในร่างกายจํานวน 4 คน เป็นคนไทย 3 คน และต่างชาติ 1 คน ขณะที่ร้านนิวซีซั่น 88 ถนนพัทยาสายสาม ตั้งอยู่นอกโซนนิ่ง พบว่าเปิดให้บริการเกินเวลาที่กฎหมายกําหนด ตํารวจจึงควบคุมตัว 2 ผู้ดูแลร้าน ส่งพนักงานสอบสวน สภ.เมืองพัทยา ไปดําเนินคดีตามกฎหมายต่อไป
"นอกจากมาตรการด้านการจับกุมปราบปรามแล้ว สิ่งที่ต้องทําควบคู่กันไป ก็คือ การป้องกัน และบําบัดรักษา ที่มีความสําคัญในการตัดวงจรยาเสพติดให้หมดสิ้นไปเช่นเดียวกับการจับกุมปราบปราม ตนจึงขอความร่วมมือให้พี่น้องประชาชน ร่วมเป็นกําลังใจ ร่วมสร้างพลังชุมชนในการต้อนรับผู้ที่หลงผิด กลับคืนสู่สังคม กลับสู่อ้อมอกของครอบครัว ช่วยกันให้กําลังใจผู้ที่ผ่านการบําบัด ประคับประคองให้สามารถอยู่ร่วมในสังคมได้ และไม่หวนกลับไปหายาเสพติดอีก และหากพบเบาะแสการกระทําความผิด หรือต้องการความช่วยเหลือในการนําผู้ป่วยยาเสพติดเข้าบําบัดรักษา หรือพบเห็นการกระทําผิดกฎหมายอื่น ๆ ขอให้แจ้งเจ้าหน้าที่ฝ่ายความมั่นคง กํานัน ผู้ใหญ่บ้าน หรือ สายด่วนศูนย์ดํารงธรรม 1567 ได้ตลอดเวลา" นายสุทธิพงษ์ฯ กล่าวทิ้งท้าย